

VLADA REPUBLIKE HRVATSKE

Zagreb, 30. studenoga 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnivanju i imenovanju članova Povjerenstva za besplatnu dodjelu robe |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18) i članka 45. stavka 4. Zakona o provedbi carinskog zakonodavstva Europske unije („Narodne novine“, broj 40/16), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2020. godine donijela

**O D L U K U**

**O OSNIVANJU I IMENOVANJU ČLANOVA POVJERENSTVA ZA BESPLATNU DODJELU ROBE**

Osniva se Povjerenstvo za besplatnu dodjelu robe, u sastavu:

1. dr. sc. Zdravko Marić, potpredsjednik Vlade Republike Hrvatske i ministar financija, predsjednik
2. Josip Aladrović, ministar rada, mirovinskog sustava, obitelji i socijalne politike, član
3. dr. sc. Tomislav Ćorić, ministar gospodarstva i održivog razvoja, član i
4. dr. sc. Nina Obuljen Koržinek, ministrica kulture i medija, članica.

U slučaju spriječenosti predsjednika ili člana Povjerenstva, zamjenjuje ga predstavnik kojeg odredi ovlašteni ministar.

Povjerenstvo donosi Poslovnik o svom radu.

Stručne i administrativne poslove za Povjerenstvo obavlja Carinska uprava Ministarstva financija.

 Danom stupanja na snagu ove Odluke prestaje važiti Odluka o osnivanju i imenovanju članova Povjerenstva za besplatnu dodjelu robe („Narodne novine“, br. 116/16, 44/17, 52/18 i 71/19).

Ova Odluka stupa na snagu danom donošenja, a objavit će se u „Narodnim novinama“.

Klasa:

Urbroj:

Zagreb,

PREDSJEDNIK

 mr. sc. Andrej Plenković

**OBRAZLOŽENJE**

Odredbom članka 45. stavka 1. Zakona o provedbi carinskog zakonodavstva Europske unije („Narodne novine“, broj 40/16; u daljnjem tekstu: Zakon), propisano je da se roba, ustupljena i oduzeta u korist Republike Hrvatske u postupcima iz nadležnosti primjene carinskog zakonodavstva, može besplatno dodijeliti tijelima državne uprave i drugim državnim tijelima te tijelima jedinica lokalne i područne (regionalne) samouprave, ako je ta roba potrebna za obavljanje njihove djelatnosti.

Također, člankom 45. stavkom 2. Zakona propisano je da ako ustupljena i oduzeta roba predstavlja predmete povijesne, arheološke, etnografske, kulturne, umjetničke ili znanstvene vrijednosti ili je podobna za obavljanje humanitarne ili socijalne djelatnosti, osim tijelima i uz uvjete iz stavka 1. ovog članka, može se besplatno dodijeliti i drugim osobama za obavljanje odnosne djelatnosti, ako je to u javnom interesu.

Nadalje, propisano je da odluku o besplatnoj dodijeli robe iz članka 45. Zakona donosi Vlada Republike Hrvatske koja može za donošenje odluke o besplatnoj dodijeli robe ovlastiti povjerenstvo koje čini predstavnici ministarstva nadležnih za financije, socijalnu skrb, gospodarstvo i kulturu.

Shodno naprijed navedenom, s obzirom da su formiranjem nove Vlade Republike Hrvatske imenovani novi ministri te su izmijenjeni nazivi pojedinih ministarstava, potrebno je donijeti novu Odluku o osnivanju i imenovanju članova Povjerenstva radi učinkovitog i ekonomičnog reguliranja pitanja robe koja je oduzeta i ustupljena u korist Republike Hrvatske u postupcima iz nadležnosti primjene carinskog zakonodavstva.

Pri tome, izvan snage staviti će se Odluka o osnivanju i imenovanju članova Povjerenstva za besplatnu dodjelu robe („Narodne novine“, br. 116/16, 44/17, 52/18 i 71/19).